Posted by: Bert | 2010/03/04
Ek is op ''n streng diet en eet roosterbrood en ''n gebakte eier in olyfolie in die oggend, geroer en gekook soms, smidae eet ek slaai met vis (tuna of woolies hake) en saans vleis en groente (soms gebak in olyfolie) - Hoe kry ek my S-HDLC hoer as 1 mmol/l - dit is tans .74 en my S-Chol is 4.1 mmol/l
Jy noem nie of jy oorgewig is nie, statiene neem of oefen? Ek sal aanraai dat jy ook 'n kliniese dieetkundige spreek om jou te help met jou dieet want dit is nie 'n goeie idee om elke dag 'n eier te eet nie. Die SA Hartstigting beveel slegs 4 eiers per week aan vir volwasse Suid-Afrikaners. Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind. Die beste manier om jou HDLC te verhoog is om wel mono-onversadigde vetsure in te neem soos gevind in olyfolie en margarien wat met olyfolie gemaak word. Die dieetkundige sal jou help met 'n individuele dieetvoorskrif.